Ühisettepanek: NÕUKOGU MÄÄRUS, millega muudetakse nõukogu määrust (EL) nr 1284/2009, millega kehtestatakse teatavad piiravad meetmed Guinea Vabariigi suhtes /* JOIN/2012/034 final - 2012/0348 (NLE) */





SELETUSKIRI 1. Nõukogu võttis vastu otsuse 2012/665/ÜVJP, millega muudetakse nõukogu otsust 2010/638/ÜVJP Guinea Vabariigi vastu suunatud piiravate meetmete kohta. Otsusega muudetakse relvaembargo ulatust. 2. Keelu ulatuse muutmise teatavate aspektide jõustamiseks on tarvis ELi tasandi meedet. 3. Seetõttu tuleks muuta nõukogu määrust (EL) nr 1284/2009. 2012/0348 (NLE) Ühisettepanek: NÕUKOGU MÄÄRUS, millega muudetakse nõukogu määrust (EL) nr 1284/2009, millega kehtestatakse teatavad piiravad meetmed Guinea Vabariigi suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 215 lõiget 1, võttes arvesse nõukogu otsust 2012/665/ÜVJP, millega muudetakse nõukogu otsust 2010/638/ÜVJP Guinea Vabariigi vastu suunatud piiravate meetmete kohta[1], võttes arvesse liidu välisasjade ja julgeolekupoliitika kõrge esindaja ning komisjoni ühisettepanekut ning arvestades järgmist: (1) Nõukogu 22. detsembri 2009. aasta määrusega (EL) nr 1284/2009[2] kehtestati teatavad piiravad meetmed Guinea Vabariigi suhtes vastavalt ühisele seisukohale 2009/788/ÜVJP[3] (hiljem asendatud nõukogu otsusega 2010/638/ÜVJP[4]), et reageerida poliitiliste meeleavalduste vägivaldsele mahasurumisele julgeolekujõudude poolt 28. septembril 2009 Conakrys. (2) 26. oktoobril 2012 võttis nõukogu vastu otsuse 2012/665/ÜVJP, millega muudetakse otsust 2010/638/ÜVJP, millega muudeti sõjavarustusega seotud meetmete ulatust. (3) Nende meetmete teatavad aspektid kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja ELi tasandi õigusakti, eelkõige tagamaks, et kõikide liikmesriikide ettevõtjad kohaldaksid nimetatud meetmeid ühetaoliselt. (4) Nõukogu määrust (EL) nr 1284/2009 tuleks vastavalt muuta, ON VÕTNUD VASTU KÄESOLEVA MÄÄRUSE: Artikkel 1 Määrust (EL) nr 1284/2009 muudetakse järgmiselt: (1) Artikli 4 lõikele 1 lisatakse punkt g: „g) pakkuda rahastamist ning osutada finants- ja tehnilist abi, vahendus- ja muid teenuseid, mis on seotud lõhkeainete ja nendega seotud varustusega, mis on mõeldud üksnes tsiviilkasutuseks kaevandamise valdkonna ja infrastruktuuriinvesteeringutes, tingimusel et lõhkeainete ja nendega seotud varustuse ladustamine ja kasutamine ning teenuste osutamine on sõltumatu organi poolt kontrollitud ja tõendatud ning et seonduvate teenuste osutajad on kindlaks määratud.” (2) Artiklile 4 lisatakse lõige 3: "3. Lõike 1 punkti g reguleerimisalasse jäävatel juhtudel teavitab asjaomane liikmesriik teisi liikmesriike kaks nädalat ette oma kavatsusest anda nimetatud punkti alusel luba.” (3) III lisa asendatakse käesoleva määruse lisaga. Artikkel 2 Käesolev määrus jõustub selle Euroopa Liidu Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja […] LISA „III LISA Veebisaidid teabega artiklites 4, 8, 9, artikli 10 lõikes 1 ning artiklites 12 ja 17 osutatud pädevate asutuste kohta ning aadress teatiste saatmiseks Euroopa Komisjonile: A. Pädevad asutused kõikides liikmesriikides: BELGIA http://www.diplomatie.be/eusanctions BULGAARIA http://www.mfa.bg/en/pages/view/5519 TŠEHHI VABARIIK http://www.mfcr.cz/mezinarodnisankce TAANI http://um.dk/da/politik-og-diplomati/retsorden/sanktioner/ SAKSAMAA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html EESTI http://www.vm.ee/est/kat_622/ IIRIMAA http://www.dfa.ie/home/index.aspx?id=28519 KREEKA http://www.mfa.gr/en/foreign-policy/global-issues/international-sanctions.html HISPAANIA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx PRANTSUSMAA http://www.diplomatie.gouv.fr/autorites-sanctions/ ITAALIA http://www.esteri.it/MAE/IT/Politica_Europea/Deroghe.htm KÜPROS http://www.mfa.gov.cy/sanctions LÄTI http://www.mfa.gov.lv/en/security/4539 LEEDU http://www.urm.lt/sanctions LUKSEMBURG http://www.mae.lu/sanctions UNGARI http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp MADALMAAD www.rijksoverheid.nl/onderwerpen/internationale-vrede-en-veiligheid/sancties AUSTRIA http://www.bmeia.gv.at/view.php3?f_id=12750&LNG=en&version= POOLA http://www.msz.gov.pl PORTUGAL http://www.min-nestrangeiros.pt RUMEENIA http://www.mae.ro/node/1548 SLOVEENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKKIA http://www.foreign.gov.sk SOOME http://formin.finland.fi/kvyhteistyo/pakotteet ROOTSI http://www.ud.se/sanktioner ÜHENDKUNINGRIIK www.fco.gov.uk/competentauthorities B. Aadress teatiste saatmiseks Euroopa Komisjonile või temaga suhtlemiseks: European Commission Service for Foreign Policy Instruments (FPI) EEAS 02/309 B-1049 Brussels Belgium” [1] ELT L 299, 27.10.2012, lk 45. [2] ELT L 346, 23.12.2009, lk 26. [3] ELT L 281, 28.10.2009, lk 7. [4] ELT L 280, 26.10.2010, lk 10.